**Referat af bestyrelsesmødet mandag den 25. februar 2019 kl. 2000 hos Allan**

Til stede var Lars, Henrik, Ninna og Allan

1. Godkendelse af dagsordenen

*Godkendt*

1. Godkendelse af referat

*Referatet fra det foregående møde blev godkendt*

1. Røg og støj fra café Wood.

*Intet nyt*

1. Status på deklaration om fjernelseaf ventilationsrør, når det ikke bruges.

*Poul Christensen har oplyst at deklarationen vil blive tinglyst.*

1. Vandskade i nr. 83 første sal t.h.

*Skadevolderen, Cph VVs’s forsikringsselskab, Alm. Brand, er i gang med at udbedre skaden. Vi går ud fra at sagen hermed er afsluttet.*

1. Angreb af væggelus i nr. 83 første sal til venstre.

*Udgår. Er behandlet på den foregående møde.*

1. Forberedelse af generalforsamling, herunder generalforsamlingens prioritering af større vedligeholdelsesarbejder: maling af vinduer og fugning omkring disse, flisebelægning af gården.

Fastsættelse af dato for generalforsamling.

Relining af vandrør er ikke længere mulig grundet store krav til vandprøver efter arbejdets udførelse.

*Generalforsamlingen blev fastsat til den 2. april kl. 1930 hos Allan, Valdemarsgade 1 B første sal t.h. Bestyrelsen har ikke til hensigt af forelægge generalforsamlingen beslutningsforslag. Dog bør opretholdelse eller afskaffelse af den årlige arbejdsdag drøftes uden for beslutning. Maling af vinduer er ikke påtrængende, da de blev malet i 2012. Vandrørene udgør et problem, hvor udgiften og generne for beboerne vil være betydelig.*

1. Prioritering af mindre vedligeholdelsesarbejder:

Opfriskning af nederste del af facade til gården

Pudsning og maling af portindgang og belysning i samme

Pudsning og maling af nedgang til cykelkælder samt maling af sokkel

Reparation af lys i gården

Pudsning og maling af terrassens fundament og stillingtagen til tilmuret kældernedgang

Maling af plankeværk

Hul i tagrende

Behandling af terrassegulv

Afbankning af puds i cykelkælder og reparation af gulv samme sted

Pudsning af udvalgte steder i kælderen

*Lars har foretaget et rundspørge som resulterede i at vi i første omgang vil få tagrenden repareret og gulvet i skralderummen udjævnet. Lars vil undersøge cykelparkering i to etager. Vi beder Mads om at få udskiftet defekte lamper og udskife pærene i opgangene med nogle der giver lidt mere lys.*

1. Rengøring af bagtrapper

*Udsat indtil Anita deltager.*

1. Stillingtagen til fortsættelse eller afskaffelse af årlig arbejdsdag

*Dette emne vil blive drøftet på den kommende generalforsamling.*

1. Bør vi anskaffe røgalarmer.

*Der var stemning for at bevare de eksisterende røgalarme øverst i opgangene.*

1. Anskaffelse af stillads til brug for arbejder på den fælles og den enkeltes ejendom.

*Der var ikke tilslutning hertil.*

1. Eventuelt

*Ninna har bedt Pho Saigon om at anskaffe en ny affaldskontainer da den eksisterende er snavset og lugter.*

*Lars spurgte om aflåst skab til miljøaffald. Mads ved måske noget om det.*

**Næste møde afholdes den 8. april kl. 20 hos Allan**